ตลาดหุ้นเอเชียปรับตัวเพิ่มขึ้นเช้านี้ ขานรับตลาดหุ้นญี่ปุ่นดีดตัว
ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับแรงหนุนจากการดีดตัวขึ้นของตลาดหุ้นญี่ปุ่น ขณะที่นักลงทุนกำลังจับตาดูข้อมูลการค้าต่างประเทศเดือนส.ค.ของจีน ที่จะมีการเปิดเผยในวันนี้
8 ก.ย. 2558

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับแรงหนุนจากการดีดตัวขึ้นของตลาดหุ้นญี่ปุ่น ขณะที่นักลงทุนกำลังจับตาดูข้อมูลการค้าต่างประเทศเดือนส.ค.ของจีน ที่จะมีการเปิดเผยในวันนี้
โดยดัชนี MSCI Asia Pacific ขยับขึ้น 0.1% แตะ 124.25 จุด เมื่อเวลาประมาณ 9.00 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 17,941.91 จุด เพิ่มขึ้น 81.44 จุด, ดัชนี HSI ตลาดหุ้นฮ่องกงเปิดวันนี้ที่ 20,636.83 จุด เพิ่มขึ้น 53.31 จุด, ดัชนี TAIEX ตลาดหุ้นไต้หวันเปิดวันนี้ที่ 7,993.10 จุด เพิ่มขึ้น 6.54 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,889.14 จุด เพิ่มขึ้น 5.92 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,859.94 จุด เพิ่มขึ้น 7.53 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,584.20 จุด เพิ่มขึ้น 1.35 จุด